cyanic-selkie/wikianc huggingface dataset:
ปุ่มกระสัน
คลิตอริสต่างจากอวัยวะเพศชายที่เป็นโฮโมโลกัส คือองคชาต คลิตอริสไม่ได้บรรจุส่วนของท่อปัสสาวะเหมือนกับองคชาต และมีหน้าที่ประการเดียวคือนำความรู้สึกทางเพศ อย่างไรก็ตาม เมื่อผู้หญิงปวดปัสสาวะ หรือเมื่อกำลังมีเพศสัมพันธ์ หรือกำลังจะคลอดบุตร ช่องผ่านจะขยายตัวขึ้น ทำให้คลิตอริสตั้งขึ้น
พัฒนาการ
ส่วนภายนอกของคลิตอริส หรือ ปุ่มกระสัน (clitoral glans) ถูกปกปิดโดย กลีบคลุมปุ่มกระสัน (clitoral hood) ซึ่งเป็นเนื้อเยื่อที่เป็นโฮโมโลกัสกับ หนังหุ้มปลายองคชาตของผู้ชาย ลำคลิตอริส (clitoral body) ยาวขึ้นไปด้านหลังหลายเซนติเมตร ก่อนจะแยกเป็นสองขา คือ ขาคลิตอริส (clitoral crura) รูปร่างคล้ายตัว V ขาเหล่านี้ขยายไปรอบ และอยู่ภายในแคมใหญ่ เมื่อรวมความยาวทั้งส่วนที่อยู่ภายในและภายนอก ประมาณได้ว่าคลิตอริสมีขนาดเท่ากับองคชาต โดยเกือบทั้งหมดของคลิตอริสถูกซ่อนอยู่ และการกระตุ้นจากภายนอกต่อคลิตอริสทั้งหมด สามารถส่งผลให้เกิดการตอบสนองทางเพศอย่างลึกล้ำยิ่งกว่า มีการแปรผันแตกต่างกันไประหว่างผู้หญิงแต่ละคน ในแง่ว่า คลิตอริสยื่นออกจากกลีบคลุมหรือถูกห่อหุ้มมากเท่าใด, เป็นแนวสมบูรณ์หรือไม่, ถูกปิดจนมองไม่เห็นทั้งหมด หรือถลนออกมาอย่างเห็นได้ชัด
ขนาดของคลิตอริสภายนอกมีความหลากหลายอย่างมาก อาจจะเล็กกว่ายางลบดินสอ หรือใหญ่กว่าองุ่น นักวิทยาศาสตร์ระบบสืบพันธุ์และระบบปัสสาวะ ดร. เฮเลน โอ-คอนเนลล์ พบว่า เนื้อเยื่อในการตั้งตรงวางตัวแผ่อยู่ข้างใต้ปุ่มภายนอก แยกออกเป็นสองขาที่ยาว 11 เซนติเมตร พร้อมกับเนื้อเยื่อสาขามากกว่านั้นลึกลงไปใกล้ปากของช่องคลอด ซึ่งขยายความได้ว่า การสำเร็จความใคร่ทางช่องคลอด ได้รับผลจากการกระตุ้นโดยส่วนที่อยู่ภายในของคลิตอริส ระหว่างการสอดใส่ในช่องคลอด
กระนั้น ผู้หญิงบางคนมีประสบการณ์ทั้งการสำเร็จความใคร่ทางคลิตอริสและภายในช่องคลอด และแยกแยะได้ถึงแต่ละอย่างที่ปนกัน ทั้งในแง่กายภาพและความรู้สึกทั่วไป และโครงสร้างของ จี-สปอต ซึ่งอยู่ภายในช่องคลอด ก็มีส่วนเกี่ยวข้องด้วย
ระหว่างถูกกระตุ้นทางเพศ คลิตอริสจะขยายเป็นเนื้อเยื่อตั้งตรงที่เติมเต็มด้วยเลือดในระยะสั้นก่อนการสำเร็จความใคร่ การตั้งตรงนี้มักเพิ่มขึ้นจนทำให้คลิตอริสดันสูงขึ้นไป ซึ่งมองดูจากภายนอกตามความเป็นจริง จะปรากฏว่าหดเข้าไป
ประวัติการค้นพบ
ในบทความทางการแพทย์ ได้รับรองการมีอยู่จริงของคลิตอริสเป็นครั้งแรกในศตวรรษที่ 16 โดยเรอัลโด โคลอมโบ (Realdo Colombo) อาจารย์ด้านศัลยกรรมแห่งมหาวิทยาลัยพาดัว (University of Padua) ประเทศอิตาลี โดยเขาได้เขียนหนังสือชื่อ De re anatomica ขึ้นเมื่อ ค.ศ. 1559 ซึ่งได้อ้างถึง "ที่ตั้งแห่งสำราญของหญิง" (seat of woman's delight)
โคลอมโบลงความเห็นว่า "ตั้งแต่ไม่มีใครได้มองไปถึงการทำงานเหล่านี้ ถ้าอาจจะมีชื่อของสิ่งที่ข้าค้นพบ ขอเรียกว่า ความรักหรือความงามแห่งวีนัส" คำอ้างนี้ถูกค้านโดยกาเบรียล ฟอลลอพพิโอ ผู้ค้นพบท่อนำไข่ ซึ่งเป็นศิษย์ของโคลัมโบที่พาดัว โดยอ้างว่าเขาเป็นคนแรกที่ค้นพบคลิตอริส
แคสปาร์ บาร์ธอลิน (นักกายวิภาคชาวเดนมาร์ก ในศตวรรษที่ 17) ได้แก้คำอ้างของทั้งสองว่าในทางวิทยาศาสตร์การแพทย์นั้น รู้จักคลิตอริสเป็นอย่างดีมาตั้งแต่ศตวรรษที่ 2 แล้ว ในชื่อภาษาโรมันว่า ลันดิกา (landica)
ทีมวิจัยมาสเตอส์แอนด์จอห์นสัน ของสหรัฐอเมริกา ได้ชักนำการศึกษาคลิตอริสขึ้นอย่างกว้างขวางในทศวรรษ 1970 คำว่าคลิตอริสถูกกล่าวถึงบ่อยครั้งมากขึ้นในการสนทนาภาษาอังกฤษ แต่ยังคงเป็นคำต้องห้ามสำหรับคนอีกมากเช่นกัน
การใช้คำว่าคลิตอริสครั้งแรกทางโทรทัศน์ คือที่สหรัฐอเมริกา โดย ดร. ริช โอ-เบรียน แห่งวิทยาลัยฮาร์วาร์ดแห่งการาเบเดียน (Harvard colleague of Garabedian) ในรายการของดอกเตอร์รุธ เวสธิเมอร์ (Dr. Ruth Westheimer)
บังสุกุล
บังสุกุล แปลว่า ฝั่งแห่งฝุ่น, กองฝุ่น, คลุกฝุ่น, เปื้อนฝุ่น เป็นคำใช้เรียกผ้าที่ภิกษุชักจากศพ หรือผ้าที่ทอดไว้หน้าศพ หรือผ้าที่ทอดไว้บนด้ายสายสิญจน์ หรือผ้าภูษาโยงที่ต่อมาจากศพด้วยการพิจารณากรรมฐานว่า ผ้าบังสุกุล โดยเรียกกริยาที่พระชักผ้าหรือพิจารณาผ้าเช่นนั้นว่า ชักผ้าบังสุกุล หรือ พิจารณาผ้าบังสุกุล
คำว่า "บังสุกุล" นั้น มาจากคำภาษาบาลีว่า ปํสุ (อ่านว่า ปัง-สุ) แปลว่า ฝุ่น และคำว่า กูล (อ่านว่า กู-ละ) แปลว่า เปื้อน, คลุก สมาสคำทั้งสองเข้าด้วยบทวิเคราะห์เป็น ปํสุกูล (อ่านว่า ปัง-สุ-กู-ละ) แปลว่า ผ้าที่เปื้อนฝุ่น เมื่อมาเป็นคำไทย เปลี่ยน "ปอ ปลา" เป็น "บอ ใบไม้" รัสสะ "สระ อู" ให้สั้นลง เป็น "อุ" และปรับเสียงเป็นรูปแบบภาษาไทยที่มีตัวสะกด เป็น บังสุกุล อ่านว่า บัง-สุ-กุน  ดังนั้นคำว่า "บังสุกุล" จึงต้องเขียนว่า บังสุกุล เท่านั้น ไม่สามารถเขียนเป็นอย่างอื่นได้ หากเขียนเป็น บังสกุล ถือเป็นคำที่เขียนผิด อันเกิดจากการเทียบเคียงผิดกับคำว่า สกุล ที่หมายถึง ตระกูลวงศ์
ในสมัยพุทธกาลภิกษุต้องแสวงหาผ้าที่เขาทิ้งแล้วจากกองขยะหรือจากป่าช้ามาทำจีวรใช้ ผ้าเหล่านั้นส่วนใหญ่จะเปื้อนฝุ่นหรือสกปรก จึงเรียกว่าบังสุกุล
ประวัติ
ในสมัยพุทธกาล พระพุทธเจ้าไม่อนุญาตให้พระภิกษุรับผ้านุ่งห่มจากฆราวาส แต่ให้พระภิกษุเก็บผ้าบังสุกุลหรือผ้าที่เขาทิ้งไว้ตามร้านตลาดหรือผ้าห่อศพที่ไม่มีผู้ใดปรารถนา เพราะสกปรก มาซักล้างให้สะอาด แล้วเก็บไว้เพื่อนำมาตัดเย็บเป็นผ้าผืนใดผืนหนึ่งที่ชำรุดเช่น ผ้านุ่งหรืออันตรวาสกหรือผ้าสบง ผ้าห่มหรือผ้าจีวรหรือผ้าอุตตราสงค์ หรือผ้าห่มซ้อนหรือสังฆาฎิ ในเวลาที่เหมาะสมต่อไป
ต่อมา จึงมีพระบรมพุทธานุญาตให้รับผ้าจากฆราวาสได้ เพื่อเจริญศรัทธาของอุบาสกอุบาสิกาผู้เลื่อมใส และบรรเทาความยากลำบากของพระภิกษุสงฆ์ในการแสวงหาผ้าอีกทางหนึ่งด้วย
ประเทศบังกลาเทศในเอเชียนเกมส์ 2010
ประเทศบังกลาเทศ เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) หรือ เอเชียนเกมส์ 2010 ซึ่งจัดขึ้นที่เมืองกว่างโจว มณฑลกวางตุ้ง สาธารณรัฐประชาชนจีน ระหว่างวันที่ 12-27 พฤศจิกายน พ.ศ. 2553 คณะกรรมการโอลิมปิกแห่งประเทศบังกลาเทศ ส่งนักกีฬา 150 คน เพื่อแข่งขัน 16 กีฬา ผลการแข่งขันครั้งนี้ประเทศฟิลิปปินส์ได้รับ 1 เหรียญทอง 1 เหรียญเงิน และ 1 เหรียญทองแดง รวมทั้งหมด 3 เหรียญ
นักกีฬาที่ได้รับเหรียญรางวัล
นักกีฬาที่ได้รับเหรียญรางวัล มีรายชื่อดังต่อไปนี้
ฮาเร็มแคมป์!
ฮาเร็มแคมป์! เป็นซีรีส์มังงะญี่ปุ่นโดยยูกิเอชบี เผยแพร่ออนไลน์ทางเว็บไซต์สครีโมของสำนักพิพม์ซูอิเซชะตั้งแต่เดือนมิถุนายน พ.ศ. 2564 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 2 ซีรีส์อนิเมะดัดแปลงผลิตโดยสตูดิโอโฮกิโบชิ ออกอากาศตั้งแต่เดือนตุลาคมถึงธันวาคม พ.ศ. 2565
อนิเมะ
ซีรีส์อนิมะโทรทัศน์ดัดแปลงผงผลิตโดยสตูดิโอโฮกิโบชิออกอากาศตั้งแต่วันที่ 2 ตุลาคมถึง 5 ธันวาคม พ.ศ. 2565 กำกับโดยโทชิฮิโระ วาตาเซะ และเขียนบทโดยเอโยะ คูโนซากิ ออกแบบตัวละครโดยคาซูยะ คูโรดะ ซึ่งรับหน้าที่เป็นหัวหน้าผู้กำกับแอนิเมชันด้วย
ปลาหางบ่วง
ปลาหางบ่วง (Golden carp, Sucker carp) ปลาน้ำจืดชนิดหนึ่ง มีชื่อวิทยาศาสตร์ว่า Barbichthys laevis อยู่ในวงศ์ปลาตะเพียน (Cyprinidae) มีรูปร่างเพรียวยาว ส่วนหัวเล็ก ด้านหลังค่อนข้างลึก ลำตัวแบนข้างเล็กน้อย จะงอยปากยื่น มีริมฝีปากหนาอยู่ด้านล่าง มีหนวดสั้น 2 คู่ ตาเล็ก ครีบหลังและครีบหางใหญ่ เกล็ดเล็ก ลำตัวสีเงินอมเทาหรือเหลืองอ่อน ที่ด้านข้างลำตัวใกล้ครีบอกมีแต้มเล็ก ๆ สีคล้ำ ครีบมีสีเหลืองอ่อนหรือชมพูเรื่อ ขอบบนและขอบล่างของครีบหางมีแถบสีคล้ำ มีขนาดประมาณ 35 เซนติเมตร พบใหญ่สุด 40 เซนติเมตร
นับเป็นปลาเพียงชนิดเดียวที่อยู่ในสกุล Barbichthys
อาศัยอยู่ในแม่น้ำที่ไหลแรงและลำธารในป่า พบตั้งแต่แม่น้ำแม่กลองถึงแม่น้ำโขง มีพฤติกรรมอพยพย้ายถิ่นเป็นครั้งคราวในฤดูน้ำหลาก โดยอาหารได้แก่ อินทรียสารและตะไคร่น้ำ พบขายเป็นครั้งคราวในตลาดสด นิยมเลี้ยงเป็นปลาสวยงาม
ปัจจุบัน พบได้เฉพาะลุ่มแม่น้ำเจ้าพระยาที่เดียวเท่านั้น และเป็นปลาที่ใกล้จะสูญพันธุ์แล้ว ซึ่งในอดีตจะพบชุกชุมที่แม่น้ำสะแกกรัง
พิกเซล
จุดภาพ หรือ พิกเซล (pixel) เป็นหน่วยพื้นฐานของภาพ คือจุดภาพบนจอแสดงผล หรือ จุดภาพในรูปภาพที่รวมกันเป็นภาพขึ้น โดยภาพหนึ่งๆ จะประกอบไปด้วยจุดภาพหรือพิกเซลมากมาย และแต่ละภาพที่สร้างขึ้นจะมีความหนาแน่นของจุดภาพ หรือบางครั้งแทนว่าความละเอียดภาพ (ความคมชัด) ที่แตกต่างกันไป จึงใช้ในการบอกคุณสมบัติของภาพ จอภาพ หรือ อุปกรณ์แสดงผลภาพได้
จอภาพที่มีจำนวนพิกเซลมาก จะมีความละเอียดของภาพมาก โดยมากจะระบุจำนวนพิกเซลแนวนอน x แนวตั้ง เช่น 1366 x 768 พิกเซล
ก่อนที่คําว่า Pixel จะถูกบัญญัติขึ้นมา มีการใช้คําศัพท์ภาษาเยอรมัน Bildpunkt เพื่ออธิบายลักษณะของจุดภาพที่ปรากฏอยู่บนหน้าจอโทรทัศน์ ในเอกสารคําขอรับสิทธิบัตรโทรทัศน์ Elektrisches Teleskop ของนักประดิษฐ์ชาวเยอรมัน Paul Nipkow หลังจากนั้นได้มีการแปลคําว่า Bildpunkt เป็นภาษาอังกฤษแบบไม่เป็นทางการ เช่น picture  point,  picture  element,  image  element,  area  element,  elementary  area,  picture  units,  smallsquares, little parts, units, dots, points, discrete signals, portions, elemental area of the picture,และ elementaltone value, resolution elements, positions, spots, sample spots, samples, gray values, raster points, matrix elements, video element, point, digital sample, beam spot และ digitalpicture element คำว่า “Pixel” ถูกเผยแพร่ครั้งแรกในปี ค.ศ. 1969 ในบทความที่ชื่อว่า “Mariner 6 Television Pictures: First Report” ของนิตยสาร Science โดยได้มีการใส่คำว่า “Resolution elements (“Pixels”)” ในตารางข้อมูล จากนั้นได้มีการค้นพบภายหลังว่า เฟรดเดอริก ซี. บิลลิงส์ลีย์ (Frederic C. Billingsley) วิศวกรจาก Jet Propulsion Laboratory (JPL) ได้ใช้คำว่า “Pixel” ในเอกสารหลายฉบับของเขาตั้งแต่ปี ค.ศ.1965 มีการอ้างอิงจากเอกสารหลายแหล่งว่า Pixel เป็นการรวมกันของคำว่า “pix” หรือ “Picture” ที่แปลว่า รูปภาพ และคำว่า “Element” ที่แปลว่า องค์ประกอบ หรือ ธาตุ โดยคำว่า “pix” เคยปรากฏในนิตยสาร Variety ตั้งแต่ก่อนปี ค.ศ.1936 และเพิ่มความนิยมไปยังแวดวงหนังสือพิมพ์และนิตยสารหลายฉบับ อย่างไรก็ตาม ริชาร์ด เอฟ ลียง (Richard F. Lyon, 2006) ได้ตั้งข้อสังเกตุว่า คำว่า “Pixel” น่าจะมาจากคำว่า “Pic Cell” หรือ “Picture Cells” โดยพิจารณาจากข้อมูลในบทความเรื่อง Pixel art ในนิตยสาร ACM ปี ค.ศ.1982 ที่ระบุว่า “a bitmap which indicates the black and white cells or pixels of the image being represented.”
ขนาดแสดงภาพมาตรฐาน
ขนาดแสดงภาพมาตรฐานมาดังนี้:
แนวคิดที่คล้ายคลึงกัน
ในแนวคิดที่คลายคลึงกับระบบพิกเซลมีหลายตัว เช่น ว็อกเซล (voxel - ใช้นิยามค่าในปริมาตร), เทคเซล (texel - หน่วยขององค์ประกอบ) และ เซอล์เฟล (หน่วยของพื้นผิว) ซึ่งสร้างเพื่อใช้ในการทำงานสำหรับด้านรูปภาพและกราฟิคต่างๆ บนคอมพิวเตอร์
เปรมวิชช์ ธาดาไชโยสิทธิ์
เปรมวิชช์ ธาดาไชโยสิทธิ์ ชื่อเล่น ภูว์มินท์/มิณ เป็นนักแสดงและนายแบบชาวไทย เกิดที่กรุงเทพมหานคร ไปโตที่จังหวัดเชียงราย เริ่มต้นเข้าสู่วงการบันเทิง ในเวทีประกวด "โครงการค้นหานักแสดงนำหน้าใหม่มีเดียเซริ์ท" โดย บริษัท มีเดีย สตูดิโอ จำกัด ภายใต้บทบาท นักแสดงนำหน้าใหม่
ละคร-ซีรีส์ เก้าอี้ขาวในห้องแดง รับบท บูรพา/เปี๊ยก ต่อจากตำนานชื่อดังอย่าง ศรัณยู วงษ์กระจ่าง และนิธิ สมุทรโคจร กำกับการแสดงโดย เกียรติพงษ์ เรืองประทุม ผลิตโดย บริษัท มีเดีย สตูดิโอ จำกัด
ละคร-ซีรีส์ สูตรรักพลิกล็อก รับบทตั้ม กำกับการแสดงโดย ธนิตย์ จิตนุกูล, ฐิติพงศ์ ใช้สติ, สรเทพ เวศวงศ์ษาทิพย์ ผลิตโดย บริษัท มีเดีย สตูดิโอ จำกัด
มิวสิค วิดีโอ เพลงไม่มีอารมณ์หายใจ Dr.fuu
ละคร-ซีรีส์ Belief ศรัทธาหัวใจ ไปให้สุดฝัน Love games รักกลมๆ รับบท ต้น ร่วมกับ อัสนี สุวรรณ และ ชาริล ชับปุยส์ ผลิตโดย การกีฬาแห่งประเทศไทย ออกอากาศในช่อง 3 เอสดี และ ช่องทีสปอร์ตสแชนเนล
ประวัติ
เปรมวิชช์ ธาดาไชโยสิทธิ์ เกิดที่กรุงเทพฯ ไปเติบโตที่ จังหวัดเชียงราย สำเร็จการศึกษาระดับปริญญาโท ด้านวิทยาศาสตร์ ที่คณะวิทยาลัยนวัตกรรมการจัดการ สาขานวัตกกรมการจัดการสิ่งแวดล้อม มหาวิทยาลัยราชภัฏวไลยอลงกรณ์ ในพระบรมราชูปถัมภ์ ระดับปริญญาตรี ที่คณะนิเทศศาสตร์ สาขาสื่อโฆษณาและประชาสัมพันธ์ มหาวิทยาลัยเกริก และคณะวิศวกรรมศาสตร์ สาขาไฟฟ้า มหาวิทยาลัยเทคโนโลยีราชมงคลล้านนา เชียงราย
เขาสำเร็จการศึกษาระดับประถมศึกษาจากโรงเรียนศิริมาตย์เทวี, ระดับประกาศนียบัตรวิชาชีพ วิทยาลัยเทคนิคเชียงราย สาขาไฟฟากำลัง
ยุทธการที่เกาะกวม (ค.ศ. 1941)
ยุทธการที่เกาะกวมครั้งที่หนึ่ง เป็นการสู้รบในช่วงสงครามแปซิฟิกในสงครามโลกครั้งที่สอง และเกิดขึ้นตั้งแต่วันที่ 8 ธันวาคม ถึง 10 ธันวาคม ค.ศ. 1941 บนเกาะกวมในหมู่เกาะมาเรียนาระหว่างญี่ปุ่นและสหรัฐ ทหารรักษาการณ์อเมริกันได้พ่ายแพ้ให้กับกองทัพจักรวรรดิญี่ปุ่น เมื่อวันที่ 10 ธันวาคม ค.ศ. 1941 ซึ่งทำให้เกาะแห่งนี้ถูกยึดครองจนกระทั่งกองทัพสหรัฐได้ยกพลขึ้นบกเพื่อยึดครองเกาะกลับคืนมาจนเกิดยุทธการที่เกาะกวมครั้งที่สองในปี ค.ศ. 1944
การบริหารคลังสาธารณะประเทศฝรั่งเศส
ประเทศฝรั่งเศส เป็นผู้นำทางเศรษฐกิจอันดับที่ 4 ของโลก มีผลิตภัณฑ์มวลรวมมูลค่ามากกว่า5%ของผลิตภัณฑ์มวลรวมของโลกการค้าต่างประเทศของฝรั่งเศสคิดเป็นมูลค่า6% ของการค้าทั่วโลกมีผลทำให้ฝรั่งเศสเป็{ นประเทศที่มีความสำคัญด้านเศรษฐกิจเป็นอันดับแรกๆ เป็นผู้ส่งออกอันดับที่4 ของโลก (ส่งออกผลผลิตภาคเกษตรและภาคบริการเป็นอันดับ 2 ,ส่งออกผลิตผลด้านอุตสาหกรรมเป็นอันดับ 4, การส่งสินค้าออกของประเทศฝรั่งเศสคิดเป็น21%ของผลิตภัณฑ์มวลรวมในประเทศซึ่งมีมูลค่าสูงมากซึ่งรัฐบาลเป็นกลไกสำคัญในการสร้างระบบเศรษฐกิจของประเทศให้ดาเนินไปข้างหน้าโดยให้ความสำคัญกับการกระจายอำนาจในเช่น การบริหาร การจัดการทรัพยากร รวมถึงอำนาจทางการคลังไปสู่ท้องถิ่นเป็นหลัก
ความเป็นมาของการคลังสาธารณะประเทศฝรั่งเศส
ยุคการปกครองสมัยนโปเลียนโบนาปาร์ด (ปีค.ศ. 1804-1870)การปฏิวัติฝรั่งเศสครั้งแรกสิ้นสุดลงในปีค.ศ. 1799 เมื่อนโปเลียนโบนาปาร์ดนำทหารบุกเข้ากรุงปารีสเพื่อปราบจลาจลและได้รับการแต่งตั้งให้เป็นกษัตริย์ในปีค.ศ. 1799 นโปเลียนได้รับการสถาปนาขึ้นเป็นจักรพรรดินโปเลียนที่ I แห่งฝรั่งเศส (Napoleon I) ทำการปกครองฝรั่งเศสระหว่าง 15 สิงหาคมค.ศ. 1799 – 5 พฤษภาคมค.ศ. 1821 เป็นผู้นำทางการทหารและการเมือง ช่วงต้นศตวรรษที่ 19 การกระทำของเขามีผลต่อการการปฏิรูปการเมืองยุโรปทั้งหมดชื่อเสียงของเขาจึงปรากฏขึ้นในช่วงที่ฝรั่งเศสได้กลายเป็นสาธารณรัฐครั้งที่ I เป็นผู้ที่ประสบความสำเร็จในการวางแผนเพื่อให้ฝรั่งเศสบรรลุตามเป้าหมายแห่งความรุ่งเรืองปีค.ศ. 1799 ได้ทำรัฐประหารรัฐบาลฝรั่งเศสและแต่งตั้งตนเองเป็นที่ปรึกษาราชการแผ่นดินคนแรก (First Consul) หลังจากนั้นรัฐสภาฝรั่งเศส (French Senate) ได้ประกาศแต่งตั้งให้เป็นจักรพรรดิแห่งฝรั่งเศส รัฐบาลฝรั่งเศสมีความพยายามที่จะทำระบบการจัดเก็บภาษีที่มีประสิทธิภาพเพื่อเป็นรายได้ให้แก่รัฐเพื่อนำมาใช้เป็นค่าใช้จ่ายของรัฐบาลภาษีทัลลี (taille) เป็นแหล่งที่มาของรายได้หลักของราชวงศ์โดยผู้ที่ได้รับการยกเว้นไม่ต้องเสียภาษีประเภทนี้ได้แก่กลุ่มนักบวชชนชั้นสูงที่เป็นพวกขุนนางและพนักงานที่ทำงานให้กับมงกุฏราชกุมารบุคลากรทางด้านการทหารผู้พิพากษาอาจารย์มหาวิทยาลัยและมีเมืองที่ได้รับการยกเว้นคือปารีสการประเมินภาษีที่ต้องเสียและการจัดเก็บภาษีกษัตริย์ฝรั่งเศสได้มอบหมายให้เจ้าหน้าที่ผู้ได้รับความไว้วางใจสำหรับการกำหนดภาษีที่จัดเก็บจะมีลักษณะขึ้นอยู่กับการตัดสินใจของผู้ที่ได้รับการมอบหมายเป็นผู้กำหนดโดยใช้วิจารณาญาณของพวกเขาเป็นคนกำหนดเช่นในบริเวณเขตบริททานีแลงกัวด็อกและเบอร์กันดี สมัยพระเจ้าหลุยส์ที่ 14 ได้ทรงสร้างระบบภาษีเพิ่มเติมที่เรียกว่าคาปิเตชั่น (capitation) ใช้ครั้งแรกในปีค.ศ. 1695 ซึ่งทำให้ทุกคนต้องจ่ายภาษีรวมไปถึงพวกชนชั้นสูงที่เรียกว่าขุนนางและกลุ่มนักบวชนิกายโรมันคาทอลิกแต่กลุ่มชนชั้นสูงจะได้เปรียบในการจ่ายภาษีมากกว่าชนชั้นอื่นๆ ปีค.ศ. 1749 ช่วงการปกครองของพระเจ้าหลุยส์ที่ 15 ได้มีการทำฐานภาษีใหม่ที่ยึดพื้นฐานบนการคิดสัดส่วนที่ต้องจ่ายให้รัฐในสัดส่วน 1/20 เท่าของผลผลิตที่ทำขึ้นเพื่อมาช่วยลดการขาดดุลค่าใช้จ่ายของราชวงศ์และระบบภาษีนี้ได้ถูกใช้อย่างต่อเนื่องตลอดช่วงระบอบการปกครองแบบเก่าที่เรียกว่า “the ancien régime” การหาเงินของรัฐยังมีแหล่งที่มาของรายรับอื่นๆอีกได้แก่การเก็บค่าธรรมเนียมจากตำแหน่งต่างๆของรัฐเช่นการเก็บค่าธรรมเนียมจากสมาชิกของสภา พนักงานของศาลแขวงและเจ้าหน้าที่การเงินของรัฐ ต่อมาพระเจ้าหลุยส์ที่ 16 ขึ้นครองราชย์หลังจากที่พระเจ้าหลุยส์ที่ 15 เสด็จสวรรคต พระองค์บริหารราชการแผ่นดินโดยการแต่งตั้งที่ปรึกษาเพื่อให้ข้อเสนอแนะราชการต่างๆแก่พระองค์เป็นช่วงที่ฝรั่งเศสประสบปัญหาทางด้านการเงินที่เกิดขึ้นกับท้องพระคลังกษัตริย์ฝรั่งเศสจำเป็นต้องขึ้นภาษีกษัตริย์ฝรั่งเศสได้มอบหมายให้รัฐมนตรีคลังเป็นผู้วางแผนดำเนินการทั้งหมดซึ่งรัฐมนตรีคลังนั้นไม่ได้มีรากฐานมาจากชนชั้นสูงแต่ดั้งเดิม
แหล่งที่มาของรายได้
แหล่งที่มาของรายรับขององค์กรปกครองส่วนท้องถิ่น แบ่งออกเป็น 3 ประเภทกว้างๆ ได้ดังต่อไปนี้
1.ภาษีอากร ภาษีอากรถือเป็นรายได้สำคัญรายได้หลักอีกแหล่งหนึ่งขององค์กรปกครองส่วนท้องถิ่น ที่จะเป็นหลักประกันความเป็นอิสระทางการคลังของท้องถิ่น ซึ่งแบ่งออกเป็น2 ประเภท ดังต่อไปนี้ 1.1. ภาษีอากรทางตรง รายได้จากภาษีทางตรง ประกอบด้วย4 ประเภท ซึ่งองค์กรปกครองส่วนท้องถิ่นแต่ละแห่งสามารถกำหนดอัตราภาษีส่วนนี้ได้โดยองค์กรของรัฐบาลกลางที่เรียกว่า สำนักเศรษฐกิจการคลัง สังกัดกระทรวงงบประมาณ มีหน้าที่รับผิดชอบเรื่องภาษีท้องถิ่นทั้งหมด ไม่ว่าจะเป็นการกำหนดฐานภาษีให้ท้องถิ่น ส่งให้ท้องถิ่นกำหนดอัตราภาษีต่อไป แล้วส่งต่อข้อมูลดังกล่าวมายังรัฐเพื่อทำการคำนวณภาษี ซึ่งรัฐก็จะส่งแบบเสียภาษีให้กับผู้เสียภาษีแต่ละราย และทำหน้าที่จัดเก็บและตรวจสอบภาษีโดยสำนักงานสรรพากรแห่งชาติ จัดสรรคืนให้ท้องถิ่นแต่ละแห่ง ดังนี้ 1.1.1.ภาษีเพื่อการพักอาศัย (taxe d' habitation) ภาษีที่เรียกเก็บจากบุคคลไม่ว่าจะเป็นเจ้าของ ผู้เช่า หรือผู้ครอบครองโรงเรือนซึ่งมีเครื่องเรือนพร้อม ไม่ว่าบุคคลนั้นจะพักอาศัยอยู่ชั่วคราวหรือถาวรก็ตาม ซึ่งภาษีส่วนนี้จะมีสัดส่วนประมาณร้อยละ 26.2 ของรายได้จากภาษีทางตรงทั้งหมด ปฏิทินการจัดเก็บภาษีที่อยู่อาศัย
1.1.2.ภาษีโรงเรือนและที่ดิน (taxefonciere des proprietesbeties) จะเรียกเก็บจากเจ้าของโรงเรือนหรือสิ่งปลูกสร้างโดยคำนวณจากการประเมินค่าเช่าเฉลี่ยของโรงเรือนหรือสิ่งปลูกสร้างนั้นๆ ภาษีส่วนนี้จะมีสัดส่วนอยู่ประมาณร้อยละ 25.1 1.1.3.ภาษีบำรุงท้องที่ (taxefonciere des proprietes non beties) จะเรียกเก็บจากเจ้าของที่ดินซึ่งไม่มีโรงเรือนหรือสิ่งปลูกสร้างบนที่ดินนั้น โดยคำนวณจากราคาประเมินค่าเช่าเฉลี่ยของที่ดิน สัดส่วนของภาษีบำรุงท้องถิ่นจะอยู่ที่ประมาณร้อยละ 4.4 1.1.4.ภาษีวิชาชีพและธุรกิจ (taxeprofessionnelle) จะเรียกเก็บจากนิติบุคคลหรือบุคคลธรรมดาที่เป็นผู้ประกอบการทางด้านอุตสาหกรรมและพาณิชยกรรม เจ้าของธุรกิจ หรือผู้ประกอบวิชาชีพอิสระต่างๆ ภาษีส่วนนี้จะมีสัดส่วนสูงสุดคือประมาณร้อยละ 44.3
1.2. ภาษีอากรทางอ้อม เป็นรายได้ที่หน่วยการปกครองท้องถิ่นแต่ละแห่งเรียกเก็บในรูปแบบค่าเช่าค่าอากรและค่าธรรมเนียมต่างๆ ในรูปแบบการให้บริการเพิ่มเติม เช่น ค่าระวางขนส่ง, ค่าธรรมเนียมเพื่อการลงทุน, ค่าธรรมเนียมอาคารสูง, ภาษีป้าย, ค่าธรรมเนียมการต่อทะเบียนรถยนต์, ค่าธรรมเนียมใบอนุญาตขับขี่ เป็นต้น นอกจากนี้ยังเรียกเก็บในรูปของค่าบริการที่ท้องถิ่นหรือองค์กรความร่วมมือในรูปวิสาหกิจต่างๆ เป็นผู้จัดทำบริการ เช่น ค่าบริการกำจัดขยะและของเสีย, ค่าไฟฟ้า เป็นต้นรายได้ชนิดนี้ถือเป็นรายได้ที่อิสระที่สุดขององค์กรปกครองส่วนท้องถิ่น จะอยู่ในที่ห่างไกลจากส่วนกลาง เช่น เทศบาลชนบทที่มีป่าไม้ในครอบครอง นอกจากนี้รายได้ชนิดนี้ขึ้นอยู่กับทรัพย์สินขององค์ปกครองส่วนท้องถิ่นนั้นว่ามีมากน้อยเพียงใด
2.เงินอุดหนุนจากรัฐ แต่ละปีองค์กรปกครองส่วนท้องถิ่นจะได้รับการสนับสนุนทางเงินจากรัฐ โดยทั่วไปประกอบด้วย3 รูปแบบ ดังต่อไปนี้ 2.1. เงินอุดหนุนเพื่อการดำเนินงาน (donation globale de fonctionnement - DGF) เงินอุดหนุนประเภทนี้เป็นลักษณะเงินอุดหนุนทั่วไป มีเป้าหมายเพื่อชดเชยรายได้ของหน่วยการปกครองท้องถิ่นเพื่อการดำเนินงาน ซึ่งในแต่ละปีรัฐจะเป็นผู้กำหนดสัดส่วนเงินอุดหนุนส่วนนี้ตามฐานการคำนวณต่างๆ เช่น อัตราการจัดเก็บภาษีมูลค่าเพิ่ม, จำนวนผู้อยู่อาศัยและสภาพของชุมชน เป็นต้น จากตัวเลขในปี ค.ศ. 1995 หน่วยการปกครองท้องถิ่นในรูปแบบเทศบาลจะได้รับเงินอุดหนุนส่วนนี้มากที่สุด (78.9%) รองลงมาได้แก่จังหวัด (16.9%) และภาค (4.2%) ตามลำดับ 2.2 เงินอุดหนุนเพื่อการลงทุน (donation globale d' equipement - DGE) เงินอุดหนุนประเภทนี้เป็นลักษณะของการสนับสนุนทางการเงินในรายจ่ายที่อยู่ในระบบบัญชีเพื่อการลงทุนขององค์กรปกครองส่วนท้องถิ่น ซึ่งฐานการจัดสรรเงินส่วนนี้จะแตกต่างกันไปตามลักษณะและรูปแบบของหน่วยการปกครองท้องถิ่น เช่น เทศบาลที่มีประชากรมากกกว่า 2,000 คน และองค์กรความร่วมมือระหว่างเทศบาล จะได้รับตามสัดส่วนของงบลงทุน ส่วนการปกครองระดับจังหวัดจะได้รับตามโครงการเพื่อการลงทุนโดยตรง โดยพิจารณาตามจำนวนผู้ยากไร้ในจังหวัดนั้นๆ รวมถึงความจำเป็นในการให้ความช่วยเหลือทางการเงินแก่เทศบาล เป็นต้น โดยกว่าครึ่งหนึ่งของเงินอุดหนุนด้านนี้จะจัดสรรให้กับเทศบาล ส่วนจังหวัดและภาคจะมีสัดส่วนใกล้เคียงกัน 2.3. เงินอุดหนุนเพื่อการกระจายอำนาจ (donation globale de décentralisation - DGD) เงินอุดหนุนประเภทนี้ริเริ่มขึ้นภายหลังกระบวนการกระจายอำนาจ เพื่อให้ท้องถิ่นมีเงินงบประมาณเพียงพอต่อการดำเนินการตามอำนาจและภารกิจหน้าที่ ที่ได้รับการกระจายอำนาจ โดยส่วนใหญ่จะเป็นเงินอุดหนุนด้านการใช้จ่ายในภารกิจใหม่ๆ การฝึกอบรมบุคลากร และการลงทุนในด้านโรงเรียน โดยจังหวัดถือเป็นหน่วยการปกครองท้องถิ่นที่ได้รับเงินอุดหนุนประเภทนี้มากที่สุด (เนื่องจากเป็นองค์กรที่รับภารกิจหน้าที่เพิ่มขึ้นมากที่สุดภายหลังกระบวนการกระจายอำนาจ) คือประมาณร้อยละ 74.1 รองลงมาได้แก่ภาค ส่วนเทศบาลได้รับเงินอุดหนุนส่วนนี้น้อยที่สุด
3.เงินกู้ยืม (emprunts) ก่อนกระบวนการกระจายอำนาจในปี ค.ศ. 1982 ท้องถิ่นมีข้อจำกัดในการกู้ยืมเงินเพื่อใช้ในการดำเนินกิจการ แต่ในปัจจุบันท้องถิ่นสามารถดำเนินการกู้ยืมเงินได้อย่างอิสระตามเงื่อนไขที่ปรากฏในท้องถิ่นทั่วๆไป โดยไม่จำเป็นต้องขออนุมัติหรือถูกกำหนดวงเงินกู้ยืมจากส่วนกลาง โดยแหล่งเงินทุนกู้ยืมที่สำคัญจะมาจากองค์กรที่รัฐจัดตั้งขึ้น คือ กองทุนเพื่อการออมทรัพย์และกู้ยืม (the Caisse des Dépots et Consignations) หรือ CDC โดยจะทำหน้าที่เป็นที่ปรึกษาทางการเงินให้กับท้องถิ่น และทำหน้าที่ประสานงานกับธนาคารออมทรัพย์และแหล่งทุนอื่นๆ ซึ่งแหล่งทุนที่สำคัญได้แก่ กองทุนเพื่อการพัฒนาองค์กรปกครองส่วนท้องถิ่น
แหล่งที่มาของรายจ่าย
2.รายจ่ายตามลักษณะทางกฎหมาย 2.1 รายจ่ายที่จำเป็น คือรายจ่ายที่ต้องใช้หนี้ในทันที และรายจ่ายที่กฎหมายระบุไว้ชัดเจน เช่นค่าครุภัณฑ์ ค่าจ้างและเงินเดือน เป็นต้น รายจ่ายนี้ต้องบรรจุไว้ในงบประมาณในจำนวนที่เพียงพอต่อรายจ่ายที่มีจำนวนมาก ไม่เช่นนั้น รัฐบาลกลางจะเข้ามาแทรกแซงทำให้องค์กรมีอิสระในการตัดสินใจได้น้อย 2.2 รายจ่ายที่ต้องห้าม เป็นรายจ่ายที่กฎหมายบัญญัติกำหนดห้าม หรือรายจ่ายที่ไม่มีส่วนสัมพันธ์กับผลประโยชน์ของเทศบาล จังหวัด ภาคและมณฑล เช่น เงินที่องค์กรจ่ายให้กับศาสนา ถือว่าขัดกับมาตรา 2 แห่งกฎหมาย ลงวันที่ 9 ธันวาคม 2448 หรือจ่ายให้กับเอกชนที่ไม่ผลประโยชน์กับองค์กร ถือว่าเป็นรายจ่ายที่ต้องห้าม
กรอบงบประมาณ
1 งบประมาณเพื่อการดำเนินงาน ขององค์กรปกครองส่วนท้องถิ่น สามารถแบ่งออกเป็น 2 ส่วน ดังนี้
1.1.งบประมาณรายจ่ายเพื่อการดำเนินงาน (Operating Expenditure) ได้แก่ เงินเดือน ค่าจ้างบุคลากร ค่าครุภัณฑ์ ค่าประกันสังคม รายจ่ายเพื่อการศึกษา หรือเงินอุดหนุนที่ท้องถิ่นจ่าย เพื่อที่จะสามารถใช้จ่ายงบประมาณเพื่อการดำเนินงานได้ 1.2.งบประมาณรายรับเพื่อการดำเนินงาน (Operating Revenue) ได้แก่ ภาษีท้องถิ่น เงินช่วยเหลือของรัฐ รายรับที่มาจากการบริหารจัดการการจัดบริการสาธารณะขององค์กรปกครองส่วนท้องถิ่น เช่น ใบแจ้งหนี้ค่าน้ำ ค่าธรรมเนียมการใช้สระว่ายน้ำ ค่าธรรมเนียมในการเข้าเยี่ยมชมพิพิธภัณฑ์ต่างๆ หรือคูปองค่าอาหารโรงเรียน
2.งบประมาณเพื่อการลงทุน มีลักษณะเดียวกับงบประมาณเพื่อการดำเนินงาน แบ่งออกเป็น 2 ส่วน ได้แก่ 2.1.งบประมาณรายจ่ายเพื่อการลงทุน (Capital Expenditure) ได้แก่ เงินรายจ่ายจริงจากการลงทุน ที่ดำเนินการจัดซื้อสิ่งปลูกสร้าง ที่ดิน วัสดุอุปกรณ์ก่อสร้าง เงินกู้ หรือเงินช่วยเหลือ เพื่อการลงทุนที่จ่าย ให้กับ อปท. 2.2.งบประมาณรายรับเพื่อการลงทุน (Capital Revenue) ได้แก่ เงินกู้ เงินช่วยเหลือด้านการลงทุนที่รัฐจัดสรรให้ หรือเงินช่วยเหลือที่ได้จาก อปท.อื่น
หลักการงบประมาณที่สำคัญ
1. หลักความสมดุลระหว่างรายรับ – รายจ่าย (Equilibrium Rule) ดำเนินการในระดับองค์กรปกครองส่วนท้องถิ่น แต่ไม่สามารถใช้ดำเนินการในระดับรัฐบาลกลางหรือ การประกันสังคม เนื่องจาก ในระดับรัฐบาลกลางหรือการประกันสังคม เป็นลักษณะของงบเกินดุลหรือขาดดุลหรือเท่าดุล ผลของหลักความสมดุล คือ ห้ามจัดทำหรืออนุมัติงบประมาณที่มีลักษณะเกินดุล รวมทั้ง แต่ละส่วนของงบประมาณจะต้องมีลักษณะเฉพาะหรือมีอิสระต่อกัน เช่น กรณีการห้ามกู้ยืมเงินเพื่อนำไปใช้ในการให้เงินช่วยเหลือในส่วนของการลงทุนอื่นๆ ในลักษณะที่เป็น เงินค่าจ้าง  หรือค่าตอบแทนของบุคลากร ถือเป็นหลักการสำคัญของหลักการจัดทำงบประมาณ
2.หลักการทองคำ (The Golden Rule) ห้ามกู้เงินใหม่มาใช้คืนเงินกู้เก่า เป็นหลักการที่นำไปใช้ค่อนข้างเคร่งครัด ไม่อนุญาตให้องค์กรปกครองส่วนท้องถิ่น นำเงินที่กู้ยืมมาไปลงทุนในระบบสาธารณูปโภคองค์กรปกครองส่วนท้องถิ่น ต้องคืนเงินที่กู้มา โดยจะต้องมีรายรับเฉพาะที่ถูกกำหนดไว้ แล้วนำเงินนี้ไปใช้คืน ไม่ใช่ไปกู้เงินใหม่ ซึ่งถือว่าไม่ชอบด้วยกฎหมาย
กระบวนการและขั้นตอนการจัดทำงบประมาณประจำปี
กระบวนการจัดทำงบประมาณ มีหลักสำคัญ คือ หลักระยะเวลา 1 ปีงบประมาณ หลักนี้      มีข้อพิจารณา คือ แต่ละปีงบประมาณจะต้องถูกจัดเตรียมและถูกเสนอโดยฝ่ายบริหาร เช่น นายกเทศมนตรี หรือประธาน อบจ. งบประมาณจำเป็นต้องได้รับอนุมัติจากสภาของท้องถิ่นเพื่อจัดเก็บภาษี ก่อนวันที่ 31 มีนาคม   ของทุกปี เช่น ในปีงบประมาณ 2011 ก็จะต้องได้รับการอนุมัติก่อนวันที่ 31 มีนาคม  2011 การกำหนดว่าปฏิทินงบประมาณของ อปท. จะต้องเป็นก่อนวันที่ 31 มีนาคม ของทุกปี เนื่องมาจาก อปท. จำเป็นต้องได้รับข้อมูล ข่าวสารจากรัฐ เพื่อจะได้เตรียมการจัดทำงบประมาณ จึงไม่สามารถกำหนดให้เป็นช่วงต้นปีหรือปลายปีได้ เช่น ในกรณีของงบประมาณ ปี 2011 ของรัฐบาลกลางจะได้รับการอนุมัติจากรัฐสภา  ในวันที่ 29  ธันวาคม 2010 เพื่อเป็นการจัดเก็บรวบรวมข้อมูลที่จะนำไปใช้ในการจัดเตรียมงบประมาณของ  อปท. ซึ่งมีการอนุมัติก่อนวันที่ 31 มีนาคม 2011 เป็นต้น งบประมาณของ อปท. จะไม่ได้รับอนุมัติจากสภา อปท. ทั้งหมดในครั้งเดียว แต่จะแบ่งออก เป็น  2ขั้นตอน ได้แก่
หน่วยงานที่มีหน้าที่รับผิดชอบในการจัดทำร่างงบประมาณประจำปีของรัฐบาลฝรั่งเศส
องค์กรปกครองส่วนท้องถิ่นทุกประเภทจะต้องวางแผนงบประมาณรายรับ - รายจ่ายเป็นประจำทุกปี โดยจัดทำเป็นเอกสารคาดการณ์ล่วงหน้าที่จัดทำขึ้นโดยฝ่ายบริหารขององค์กรปกครองส่วนท้องถิ่น โดยต้องผ่านการพิจารณาอนุมัติจากสภาท้องถิ่นเพื่อนำไปใช้บังคับ ระบบบัญชีงบประมาณโดยทั่วไปจะแยกออกเป็น 2 กลุ่ม ได้แก่ 1.ระบบบัญชีงบประมาณเพื่อการดำเนินการ (fonctionement) ได้แก่ ระบบงบประมาณรายรับ - รายจ่ายเพื่อใช้ในกิจการด้านงบประจำ การจัดซื้อจัดจ้าง ค่าจ้างและค่าตอบแทนบุคลากร และการใช้จ่ายเพื่อจัดทำภารกิจโดยทั่วไป 2.ระบบบัญชีงบประมาณเพื่อการลงทุน(investissement) ได้แก่ ระบบงบประมาณรายรับ-รายจ่ายเพื่อใช้ในกิจการที่เป็นการลงทุนในโครงการขนาดใหญ่ หรือมีระยะเวลาดำเนินการยาวนาน เช่น งานด้านการก่อสร้างโครงสร้างพื้นฐาน เป็นต้น โดยทั่วไป รายจ่ายเพื่อการดำเนินการจะเป็นสัดส่วนหลักของการใช้จ่ายในภาคท้องถิ่น กล่าวคือ ประมาณร้อยละ 60 - 70 ส่วนที่เหลือจะเป็นรายจ่ายเพื่อการลงทุน
กฎหมายที่เกี่ยวข้อง
รัฐธรรมนูญของฝรั่งเศสฉบับปัจจุบันมีผลบังคับใช้ครั้งแรกเมื่อปี ค.ศ. 1958 แต่ก็มีการแก้ไขหมวดที่จำเป็น การแก้ไขรัฐธรรมนูญปี ค.ศ. 2003 มีผลกระทบโดยตรงต่อการกระจายอำนาจการคลังของฝรั่งเศสโดยเป็นการยกเลิกกฎหมายการคลังท้องถิ่นให้เป็นหลักการทางรัฐธรรมนูญซึ่งหลักการดังกล่าวจะมีผลผูกพันฝ่ายนิติบัญญัติ บริหาร และตุลาการ หลักการใหม่นี้เป็นการเพิ่มหลักการกระจายอำนาจทางการคลัง 4 ประการ คือ 1.หลักการความเป็นอิสระทางการเงินขององค์กรปกครองส่วนท้องถิ่น เป็นการถ่ายโอนอำนาจโดยรัฐให้อิสระกับองค์กรปกครองส่วนท้องถิ่นในการกำหนดนโยบายทางการคลังแต่รัฐบาลจะมีองค์กรคอยกำกับดูแลกล่าวคือรัฐบาลยึดหลักแทรกแซงให้น้อยที่สุด 2.หลักการกำหนดฐานภาษีและจำนวนภาษี องค์กรปกครองส่วนท้องถิ่นมีสิทธิในการกำหนดฐานภาษีและจำนวนภาษีซึ่งเรียกเก็บจาการดำเนินกิจกรรมต่างๆของประชาชนและนำรายได้ไปพัฒนาท้องถิ่นต่อไป 3.หลักการถ่ายโอนอำนาจการคลังกับกรอบความสามารถขององค์กรปกครองส่วนท้องถิ่น รัฐให้งบประมาณสอดคล้องกับความสามารถขององค์กรปกครองส่วนท้องถิ่น 4.หลักการขจัดความเหลื่อมล้ำทางการคลังระหว่างองค์กรปกครองส่วนท้องถิ่น การได้งบประมาณไม่เท่ากันทำให้องค์กรปกครองส่วนท้องถิ่นระดับรากหญ้าเกิดความขาดแคลนมาตรการขจัดความเหลื่อมล้ำมีอยู่ 3 ระดับ ได้แก่ ประมวลกฎหมายองค์กรปกครองส่วนท้องถิ่นฉบับนี้เป็นส่วนสำคัญในการวางรากฐานการกระจายอำนาจทางการคลังเนื่องด้วยเป็นกฎหมายที่บัญญัติถึงประเภท ขอบเขต อำนาจหน้าที่ และการดำเนินงานขององค์กรปกครองส่วนท้องถิ่นในส่วนที่เกี่ยวกับการกระจายอำนาจ
ระบบคุ้มครองทางสังคม
โดยหลักการแล้วจังหวัดเป็นผู้รับผิดชอบ ยกเว้นให้เป็นภาระหน้าที่ของรัฐบาลกลาง ในเรื่องที่เกี่ยวกับความเป็นเอกภาพระดับชาติ และเทศบาลอาจจะมีอำนาจในเรื่องที่เกี่ยวกับอนามัย และหน่วยป้องกันโรค ระบบคุ้มครองทางสังคม เป็นการป้องกันไม่ให้ประชาชนตกอยู่ในสภาวะความเสี่ยงในการดำรงชีวิต โดยเฉพาะในกระแสเศรษฐกิจโลก จำเป็นต้องมีค่าใช้จ่าย ทางสังคม เพื่อรองรับสภาวะการว่างงาน แรงงานผิดกฎหมาย การย้ายถิ่นจากชนบทไปสู่ในเมือง รองรับสังคมผู้สูงอายุ เป็นโยบายที่อยู่ในภาพรวม เป็นการจัดการบริการสังคม ครอบคลุมเป้าหมายต่างๆ การประกันสุขภาพ หลักประกันเมื่อเกษียณอายุ เหล่านี้เป็นนโยบายเร่งด่วนที่จะมีการพัฒนาต่อไปเรื่อยๆ มีการพัฒนาระบบสวัสดิการสังคมแบบสายกลางยังให้ความสำคัญกับทุนนิยมและไม่ละเลยระบบสวัสดิการสังคม ให้ความสำคัญกับการคุ้มครองทางสังคมในชนบท เมือง และรองรับสังคมผูสูงอายุ ซึ่งประเทศฝรั่งเศสได้มีสวัสดิภาพทางสังคม ได้แก่
2.สาธารณสุข ปี 1999ประเทศฝรั่งเศสใช้จ่ายเงิน 132.7 พันล้านยูโร สำหรับการรักษาพยาบาล ซึ่ง 75% ได้รับการคุ้มครองจากระบบประกันสังคม (SécuritéSociale) โดยภาคเอกชน และบริษัทประกันภัยมีส่วนร่วมมากขึ้น แต่สืบเนื่องมาจาก ผลของความต้องการบริการทางการแพทย์ ระบบประกันสุขภาพสาธารณะ ซึ่งเป็นส่วนหนึ่งของระบบประกันสังคม ยังคงประสบภาวะขาดทุนสะสมถึง 0.91 พันล้านยูโร แม้ว่าจะมีการปฏิรูปไปแล้วก็ตาม
อ้างอิง
Alan Norton, International Handbook of Local and Regional Government: A Comparative Analysis of Advanced Democracies, p. 124.
พระยาวิชิตภักดี (เต็งกูปูเตะ)
พระยาวิชิตภักดีศรีสุรวังษารัตนาณาเขตรประเทศราช (เต็งกูปูเตะ) (มลายู: Tengku Puteh) เป็นพระยาเมืองปัตตานีในช่วงปี พ.ศ. 2399-2425 โดยเป็นรายาปัตตานีองค์ที่ 8
พระบาทสมเด็จพระจอมเกล้าเจ้าอยู่หัว โปรดเกล้าแต่งตั้ง เต็งกูปูเตะซึ่งเป็นโอรสองค์โตในตนกูปะสาเป็นเจ้าเมืองปัตตานีองค์ต่อมาโดยได้รับบรรดาศักดิ์เป็นพระยาวิชิตภักดีศรีสุรวังษารัตนาณาเขตรประเทศราช ในช่วงที่เต็งกูปูเตะปกครองเมืองปัตตานีได้มีผู้คนเข้าอาศัยอยู่ในเมืองปัตตานีมากขึ้น โดยเฉพาะพ่อค้าชาวจีนซึ่งเข้ามาตั้งบ้านเรือนประกอบอาชีพค้าขาย สำหรับเต็งกูปูเตะนั้นได้ปกครองปัตตตานีด้วยความสงบเรียบร้อยเป็นเวลา 26 ปี ในบั้นปลายชีวิตเต็งกูปูเตะได้เดินทางไปรักษาตัวและได้ถึงแก่พิราลัยที่เมืองกลันตันในปี พ.ศ.2424
โอรส-ธิดา
พระยาวิชิตภักดี (เต็งกูปูเตะ) มีชายา 2 องค์ คือ ตนกูรายา (ตนกูนานิ) ธิดาของพระยากลันตัน(ตวนสนิปากแดง) และตนกูโวะ ธิดาของตนกูตือเงาะที่ปรึกษาพระยาพิทักษ์เมืองปัตตานี โดยมีโอรส-ธิดา 7 องค์ ดังนี้
มาสเตอร์เชฟไทยแลนด์ ซีซันที่ 2
มาสเตอร์เชฟไทยแลนด์ ซีซัน 2 เป็นรายการเกมโชว์ทำอาหาร โดย บริษัท เฮลิโคเนีย เอช กรุ๊ป จำกัด (ในเครือเอช กรุ๊ป ) ซื้อลิขสิทธิ์จากกลุ่มเอนเดโมลชายน์ (ปัจจุบันถูกซื้อกิจการโดยกลุ่มแบนิเจย์) มาผลิตในรูปแบบของประเทศไทยเป็นฤดูกาลที่ 2 ออกอากาศครั้งแรกในวันที่ 4 กุมภาพันธ์ พ.ศ. 2561 ทางช่อง 7 HD โดยเปิดรับสมัครผู้เข้าแข่งขันที่มีอายุ 20 ปีขึ้นไป (จากเดิม 18 ปี) จากทุกอาชีพและทุกภาคของประเทศไทย ดำเนินรายการโดยปิยธิดา มิตรธีรโรจน์ (คุณป๊อก) และมีกรรมการ คือ หม่อมหลวงภาสันต์ สวัสดิวัตน์ (หม่อมอิงค์), หม่อมหลวงขวัญทิพย์ เทวกุล (เชฟป้อม) และ พงษ์ธวัช เฉลิมกิตติชัย (เชฟเอียน)
กติกา
ดูบทความหลักที่: มาสเตอร์เชฟไทยแลนด์
รอบคัดเลือกรอบแรก (Auditions Part 1)
ทางรายการจะให้ผู้เข้าแข่งขันเตรียมอาหารเป็นเวลา 1 ชั่วโมง หลังจากนั้น ทางรายการจะให้ผู้เข้าแข่งขันทำอาหารที่เตรียมไว้พร้อมนำเสนอต่อหน้าคณะกรรมการเป็นเวลา 5 นาที เมื่อหมดเวลาคณะกรรมการจะชิมและตัดสิน โดยใช้เสียงจากกรรมการ 2 ใน 3 เสียง หรือเอกฉันท์เป็นที่สิ้นสุด หาก 2 ใน 3 เสียงให้ไม่ผ่าน ผู้เข้าแข่งขันคนนั้นจะตกรอบทันที แต่ในทางกลับกัน หาก 2 ใน 3 เสียงให้ผ่าน ผู้เข้าแข่งขันคนนั้นจะได้รับผ้ากันเปื้อนของรายการเพื่อเป็นสัญลักษณ์ว่า ผู้เข้าแข่งขันคนนั้นเข้าสู่รอบต่อไปทันที
รอบคัดเลือกรอบสอง (Auditions Part 2)
ในรอบนี้จะเป็นการทดสอบทักษะพื้นฐานในการทำอาหาร โดยในฤดูกาลที่ 1 นั้นจะเป็นการทดสอบการหั่นขิง โดยจะมีการคัดเลือกผู้เข้าแข่งขันจำนวนหนึ่งเพื่อเข้าสู่การแข่งขันในรอบต่อไป และในรอบต่อไปจะให้ผู้เข้าแข่งขันทำอาหาร 1 จาน โดยที่ทางรายการจะกำหนดวัตถุดิบหลักและระยะเวลาในการทำอาหารให้ผู้เข้าแข่งขัน และผู้เข้าแข่งขันสามารถเลือกวัตถุดิบอื่นเพื่อใช้ประกอบอาหารได้ภายในเวลา 3 นาที หลังจากนั้นกรรมการจะตัดสินและประกาศผู้เข้าแข่งขันที่จะได้ผ่านเข้าสู่การแข่งขันรอบต่อไปที่มาสเตอร์เชฟคิทเชน
รอบทดสอบความคิดสร้างสรรค์
ผู้เข้าแข่งขันจะต้องทำอาหาร 1 จานจากโจทย์และวัตถุดิบหลักที่กำหนดให้และต้องทำให้เสร็จภายในเวลาที่กำหนด โดยผู้เข้าแข่งขันสามารถเลือกวัตถุดิบที่จำเป็นต้องใช้ภายในเวลา 3 นาทีจากห้องจัดเก็บอาหาร (Food Pantry) ของมาสเตอร์เชฟ ผู้เข้าแข่งขัน 2 คนที่ทำอาหารได้ดีที่สุดจะได้เป็นหัวหน้าทีมในการแข่งขันรอบทีมชาเลนจ์ ต่อไป ส่วนผู้เข้าแข่งขันที่ทำอาหารได้แย่ที่สุดจะต้องออกจากการแข่งขัน
รอบการแข่งขันแบบทีม
ผู้เข้าแข่งขันที่เป็นหัวหน้าทีมจะมีสิทธิเลือกผู้เข้าแข่งขันคนอื่นเข้าสู่ทีม โดยผู้ชนะอันดับ 1 จากรอบทดสอบความคิดสร้างสรรค์ จะได้สิทธิในการเลือกสมาชิกทีมก่อน และมีสิทธิที่จะเลือกผู้เข้าแข่งขันคนสุดท้ายที่ยังไม่ได้ถูกเลือกเข้าสู่ทีมให้กับอีกทีมหนึ่ง หรือเลือกที่จะเก็บไว้ในทีมตัวเองก็ได้ ในรอบนี้ทั้ง 2 ทีมจะต้องทำอาหารให้กับผู้ลงคะแนนที่ทางรายการเชิญมา โดยผลแพ้หรือชนะนั้นจะมาจากการที่ผู้ลงคะแนนเลือกที่จะให้คะแนนทีมใดทีมหนึ่งเป็นจำนวนมากกว่าครึ่งหนึ่งของจำนวนผู้ลงคะแนนทั้งหมด โดยทีมที่ชนะจะได้ผ่านเข้าสู่รอบต่อไปทันที ส่วนทีมที่แพ้นั้นจะต้องแข่งขันในรอบทดสอบความละเอียดและแม่นยำ อีกครั้งเพื่อหาผู้เข้าแข่งขันที่ต้องออกจากการแข่งขันต่อไป
รอบทดสอบความละเอียดและแม่นยำ (Pressure Test)
ทีมที่แพ้ในรอบทีมชาเลนจ์ จะต้องมาแข่งขันในรอบทดสอบความละเอียดและแม่นยำอีกครั้ง เพื่อคัดหาผู้ที่ต้องออกจากแข่งขันอย่างน้อย 1 คน ในบางรอบหัวหน้าของทีมที่แพ้ หรือหัวหน้าทีมของทีมที่ชนะในการแข่งขันในรอบทีมชาเลนจ์ สามารถเลือกผู้เข้าแข่งขันหรือตัวเองเพื่อผ่านเข้าสู่รอบต่อไป โดยไม่ต้องแข่งขันในรอบทดสอบความละเอียดและแม่นยำ
ตอนที่ 3 : การทำอาหารจีน
โดยในการแข่งขันแบบทีมครั้งแรก ได้ไปทำการแข่งขันกันที่วัดธรรมกตัญญู (“ศาลเจ้าเสียนหลอไต้เทียนกง”) จ.สมุทรปราการ โดยทั้งสองทีมต้องทำอาหารให้กับอากงและอาม่าจากตระกูลต่าง ๆ ตัวแทนคนไทยเชื้อสายจีน จากทั้งหมด 38 แซ่ ในประเทศไทย อายุระหว่าง 50–90 ปี จำนวน 201 คน โดยโจทย์ก็คือ อาหารจีน โดยต้องทำของคาวและของหวานอย่างละจาน และมีเวลาในการทำอาหารจำนวน 1 ชม.ครึ่ง และมีเวลาในการเสิร์ฟอาหารให้เสร็จภายในเวลา 1 ชม. ในระหว่างทำอาหารทีมสีแดงเกิดปัญหาเนื่องจากเดียวหัวหน้าทีมไม่สามารถควบคุมลูกทีมได้ ทางด้านสีน้ำเงินลัทสามารถควบคุมได้ดีกว่า โดยทีมสีแดงทำอาหารทันเวลาและยังมีอาหารเหลือแจกจ่ายให้กับผู้ชิมได้อีกรอบ ทีมสีน้ำเงินทำอาหารไม่พอ ทำให้ต้องต้องทำอาหารเพิ่มอีก แต่ท้ายที่สุดก็ทำอาหารได้ครบทันเวลาพอดี เมนูของทีมสีแดงคือหมี่ผัดเต้าหู้จักรพรรดิ ส่วนของหวานคือรากบัวต้มน้ำลำไย และเมนูของทีมสีน้ำเงินคือมี่สั้วอายุยืนยาว เสิร์ฟคู่กับซุป 5 เซียน ส่วนของหวานคือโอนีแปะก๊วยนมสด โดยผลจากการตัดสินทีมที่ชนะคือ ทีมสีน้ำเงิน
ตอนที่ 5 : การทำอาหารริมทาง
โดยในการแข่งขันแบบทีมครั้งที่ 2 ได้ไปทำการแข่งขันกันที่ริมทะเลสาบ เมืองทองธานี โดยทั้ง 2 ทีมต้องทำอาหารให้วินมอเตอร์ไซค์รับจ้างจากทั่วกรุงเทพมหานคร จำนวน 251 คน โดยต้องทำของคาวและของหวาน มีเวลาในการทำอาหาร 90 นาที และมีเวลาในการเสิร์ฟอาหารให้เสร็จอีก 60 นาที แถมช่วงการแข่งขันนั้นก็ถูกเหล่านักชิมปริศนากระตุ้นอารมณ์ตลอดด้วยการบีบแตร เบิ้ลเครื่อง ส่งเสียงดังกระหึ่มไปทั่ว แถมยังต้องเจอกับสภาพอากาศร้อนสุด ๆ อีกเลยทำให้ทั้งสองทีมต่างเร่งรีบจนเกิดอาการเครียดไปตาม ๆ กัน เมนูของทีมสีแดงคือเฟตตูชีนีหมูย่างจิ้มแจ่ว ส่วนของหวานคือแกงบวดกล้วยฟักทอง และเมนูของทีมสีน้ำเงินคือเฟตตูชินีผัดไทยไก่ทอดใหญใหญ่ ส่วนของหวานคือแกงบวชฟักทองเมลอน อะโลฮา จากการตัดสินโดยให้วินมอเตอร์ไซค์ขับรถไปหาทีมที่ต้องการลงคะแนน โดยสีน้ำเงินได้ 179 คะแนน สีแดงได้ 72 คะแนน ทำให้ทีมสีน้ำเงินเป็นฝ่ายชนะอย่างขาดลอย
ตอนที่ 6 : การทำอาหารจากวัตถุดิบท้องถิ่นไทย
หมายเหตุ † หมายถึง ผู้เข้าแข่งขันที่ถูกเชฟเอียน (พงษ์ธวัช เฉลิมกิตติชัย) ทิ้งอาหารโดยไม่มีการชิมในการแข่งขันนั้น
ตอนที่ 7 : การทำอาหารที่ให้พลังงานและอิ่มท้อง
ในการแข่งขันทดสอบภารกิจแบบทีมครั้งที่ 3 ได้ไปทำการแข่งขันกันที่ที่หาดยาว ฐานทัพเรือสัตหีบ จังหวัดชลบุรี โดยทั้งสองทีมต้องทำอาหารให้กับลูกเสือและเนตรนารีอายุระหว่าง 13–15 ปี จำนวน 501 คน โดยต้องทำอาหารในโจทย์ "อาหารที่ให้พลังงานและอิ่มท้อง" ซึ่งประกอบไปด้วยโปรตีนร้อยละ 50 แป้งร้อยละ 25 และผักร้อยละ 25 มีเวลาทำอาหาร 90 นาที และมีเวลาในการเสิร์ฟอาหารให้เสร็จอีก 60 นาที ทีมสีน้ำเงินทำอาหารในเมนู "เบอร์เกอร์ไก่ซอสฮอตบาร์บีคิวกับโคลสลอว์" ด้านสีแดงทำเมนู "เบอร์เกอร์ไก่ศรีราชามายองเนส เสิร์ฟกับไข่คนกะทิและหัวหอมเบคอนคาราเมล" ในระหว่างการทำอาหารทีมสีน้ำเงินมีปัญหาคือ ไก่ไม่สุกทำให้ต้องนำไก่มาผัดให้สุกในกระทะ และในการเสิร์ฟมีอาหารบางจานไก่ไม่สุก ทำให้เชฟต้องมาเตือน ด้านฝ่ายทีมสีแดงนำขนมปังมาไม่เพียงพอต่อจำนวนลูกเสือและเนตรนารี ทำให้ต้องหั่นขนมปังครึ่งหนึ่งเพื่อให้พอต่อจำนวนอาหารที่จะต้องเสิร์ฟ และในการเสิร์ฟอาหารทีมสีแดงเสิร์ฟไม่ทันเวลา ทำให้มีเนตรนารีไม่ได้รับอาหารจากทีมสีแดงถึง 24 คน จากการตัดสินโดยให้ลูกเสือและเนตรนารีวิ่งไปหาทีมที่ต้องการลงคะแนน โดยฝ่ายสีน้ำเงินได้ชนะไปอย่างขาดลอย ได้คะแนนไปถึง 367 คะแนน ส่วนทีมสีแดงได้คะแนนไปเพียง 154 คะแนน ทำให้ทีสีแดงต้องไปแข่งขันในรอบทดสอบความกดดัน
ตอนที่ 10 : การทำอาหารไทยโบราณ
โดยในการแข่งขันแบบทีมครั้งที่ 4 ได้ไปทำการแข่งขันกันที่บ้านเลขที่ 1 ตรอกกัปตันบุช โดยทั้งสองทีมต้องทำอาหารสำรับไทยโบราณ ที่มีรสชาติดั้งเดิม ให้เหล่าสมาชิกราชสกุล ที่มีทั้งหม่อมราชวงศ์ หม่อมหลวง ร่วมไปถึงผู้ที่สืบสายราชสกุลที่เป็น ณ อยุธยา และเหล่าสมาชิกราชนิกุล ซึ่งเป็นบุคคลที่คุ้นเคยกับต้นตำรับอาหารไทยโบราณ จำนวน 61 คน โดยมีเวลาในการทำอาหาร 2 ชั่วโมง และมีเวลาในการเสิร์ฟอาหารให้เสร็จอีก 1 ชั่วโมง โดยอาหารที่ทำต้องดีที่สุด ประณีตที่สุด ด้านเมนูอาหารของทีมแดงคือ ต้มกะทิสายบัวใส่ปลาทู พล่ากะปิ ยำวุ้นเส้นโบราณ และมีไพลินอัญชันกรอบเป็นของหวาน ส่วนเมนูอาหารของทีมน้ำเงินคือ แกงเขียวหวานเนื้อโบราณ หมูหวาน น้ำพริกปลาทู และมีสาคูต้มน้ำตาลมะพร้าว กับโฟมกะทิและเกสรดอกไม้เป็นของหวาน ด้านทีมสีน้ำเงิน มีปัญหาในการเสิร์ฟของหวานไม่ทันเวลา และทีมที่ชนะในรอบนี้คือ ทีมสีน้ำเงิน ชนะไปด้วยคะแนน 40 ต่อ 21 คะแนน เนื่องจากรสชาติอาหารของทีมสีแดงไปในทางเดียวกันจนเกินไป ซึ่งผิดไปจากโจทย์สำรับอาหารไทยโบราณ
ตอนที่ 12 : การทำอาหารเพื่อสุขภาพ
ในการแข่งขันทดสอบภารกิจแบบทีมครั้งที่ 5 ได้ทำการแข่งขันภารกิจแบบทีมกันที่มาสเตอร์เชฟคิทเชน โดยภารกิจในครั้งนี้ผู้เข้าแข่งขันทั้งสองทีมต้องทำอาหารให้เหล่านางแบบมืออาชีพ ระดับแนวหน้าของประเทศไทย จำนวน 31 คน โดยโจทย์ในครั้งนี้คือ อาหารเพื่อสุขภาพ โดยอาหารที่ทำต้องดีต่อสุขภาพ ไขมันต่ำ แคลอรีต่ำ ภายใต้โจทย์ต้องใช้วัตถุดิบคือ อกไก่เป็นองค์ประกอบในการทำอาหารคาว และไข่ขาวเป็นองค์ประกอบในการทำของหวาน และยังมีวัตถุดิบเสริมเช่น ผัก ผลไม้ และธัญพืช ให้ผู้เข้าแข่งขัน โดยมีเวลาในการทำอาหารจำนวน 90 นาที และมีเวลาในการเสิร์ฟอีก 60 นาที โดยต้องเสิร์ฟของคาวก่อน อีก 30 นาที จึงจะเสิร์ฟของหวาน เมนูของคาวของทีมสีแดงคือ "แม่ไก่ฟรอนต์โรว์" ไก่บดกับแซลมอน มูสต้มยำเสิร์ฟพร้อมกับซอสเผือกและเห็ด และเมนูของคาวของทีมสีน้ำเงินคือ "พ่อไก่พรมแดง" ไก่ม้วนสอดไส้เห็ด เสิร์ฟคู่กับฟักทองบดกลิ่นเปลือกส้ม สลัดกีนัวผักเขียว ส่วนในด้านของหวานทีมสีน้ำเงินเสิร์ฟเมนู "อดเปรี้ยวไว้กินหวาน" ไอศกรีมเสาวรส มูสไข่ขาวช็อกโกแลต ซอสอาโวคาโดแอปเปิล และของหวานของทีมสีแดงคือ "หวานนี้จะกี่แคล" พุดดิงนมอัลมอนด์โยเกิร์ต เบอร์รีซอสและมูสอาโวคาโด และผลจากการลงคะแนนของคณะกรรมการ ทีมสีน้ำเงินเป็นฝ่ายชนะ ไปด้วยคะแนน 17 ต่อ 14 คะแนน
ตอนที่ 14 : การทำอาหารจานเอกลักษณ์ของห้องอาหาร
ในการแข่งขันทดสอบภารกิจแบบทีมครั้งที่ 6 ได้ทำการแข่งขันภารกิจแบบทีมกันที่โรงแรม เลอบัว แอท สเตท ทาวเวอร์ ซึ่งผู้เข้าแข่งขันจะได้ลงมือทำอาหารกับครัวจริงของโรงแรมที่มีเครื่องมือแบบครัวโรงแรมระดับสุดหรู โดยภารกิจในครั้งนี้ผู้เข้าแข่งขันทั้งสองทีมต้องทำอาหารให้แขกวีไอพีของโรงแรม ซึ่งคุ้นเคยกับรสชาติอาหารของโรงแรม จำนวน 60 คน โดยโจทย์ในครั้งนี้คือต้องทำ อาหารจานเอกลักษณ์ของห้องอาหาร ให้เหมือนกับต้นฉบับอย่างสมบูรณ์แบบ และเสิร์ฟให้กับลูกค้าจริงของห้องอาหารแห่งนี้ โดยมีเชฟแซมเป็นคนสาธิตวิธีในการทำอาหารให้กับผู้เข้าแข่งขัน อาหารที่ต้องทำมีด้วยกัน 4 จาน โดยมีอาหารเรียกน้ำย่อย 2 จาน คือ ไก่ทอดสมุนไพรจีนและกุ้งลายเสื้อครีมวาซาบิ อาหารจานหลักอีก 2 จานคือ กุ้งมังกรคะน้าฮ่องกงและเนื้อวากิวผัดซอสพริกไทยดำ ผู้เข้าแข่งขันทั้งสองทีมมีเวลาในการเตรียมอาหาร 60 นาที และเวลาในการเสิร์ฟอาหารให้เสร็จอีก 120 นาที โดยจะมีเชฟเอียนและเชฟป้อมเป็นคนขานออร์เดอร์และเร่งอัตราเร็วในการทำงาน และผลจากการลงคะแนนของคณะกรรมการ ทีมที่ชนะในการแข่งขันครั้งนี้คือ ทีมสีแดง
ตอนที่ 16 : การทำอาหารจานหรูในรูปแบบอาหารรสเลิศ
โดยสัปดาห์นี้เป็นการแข่งขันในรอบรองชนะเลิศ ผู้เข้าแข่งขันทั้ง 3 คนจะต้องทำอาหารจานพิเศษที่สุดให้กับเชฟมืออาชีพ จากร้านอาหาร 30 ร้าน ซึ่งมีหลักประกันเป็นร้านอาหารระดับมิชลินสตาร์และมิชลินเพลต ที่จะมาตัดสินการแข่งขันแบบทีมครั้งนี้จำนวน 30 คน โดยโจทย์ในครั้งนี้คือ อาหารจานหรูในรูปแบบอาหารรสเลิศ โดยจะมีผู้เข้าแข่งขันที่ตกรอบไปแล้วมาเป็นผู้ช่วย ซึ่งทั้งสามคนต้องทำการจับสลากเลือกลูกทีม ลูกทีมของเดียวคือ กอล์ฟและแบงค์ ลูกทีมของลัทคือ กะปอมและหมอตั้ม และลูกทีมของเฟิสคือ แบงค์และยูริ โดยทุกจานต้องเสร็จภายในเวลา 90 นาที หลังจากหมดเวลาแล้วต้องเสิร์ฟอาหารโดยทันที โดยผู้ชนะในรอบนี้จะได้ผ่านเข้าไปในรอบชิงชนะเลิศทันที ส่วน 2 คนที่เหลือต้องมาแข่งขันกันอีกรอบในรอบทดสอบความละเอียดและความแม่นยำ เมนูของเดียวคือ "ต้มยำซอร์เบของเออร์ซูลา" เมนูของลัทคือ "แซลมอน เปรี้ยว ๆ หวาน ๆ" และเมนูของของเฟิสคือ "สเต๊กเนื้อ แซลมอนสุกมะนาว" และผลจากการลงคะแนนของคณะกรรมการ ผู้ที่ชนะในรอบบททดสอบภารกิจแบบทีมในครั้งนี้คือคือ ลัท
ประเทศเนปาลในโอลิมปิกเยาวชนฤดูร้อน 2010
ประเทศเนปาล เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติเนปาลเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 2 ชนิดกีฬา ผลการแข่งขันครั้งนี้ประเทศเนปาลไม่ได้รับเหรียญรางวัล
กรีฑา
ผลการแข่งขันดังนี้ :
อัครพันธบริกร
อัครพันธบริกร (archdeacon) คือนักบวชระดับสูงในศาสนาคริสต์บางนิกาย เช่น โรมันคาทอลิก แองกลิคัน และออร์ทอดอกซ์ ในสมัยกลางยุครุ่งโรจน์ถือว่าอัครพันธบริกรเป็นตำแหน่งสูงสุดในมุขมณฑลรองจากมุขนายก อัครพันธบริกรอาจมีอาณาเขตในปกครองเรียกว่าเขตอัครพันธบริกร (archdeaconry) ซึ่งเป็นเขตย่อยในมุขมณฑล
ประวัติ
ตำแหน่งอัครพันธบริกรมีต้นกำเนิดมาจากตำแหน่ง diaconus episcopi ที่มีมาตั้งแต่ก่อนคริสต์ศตวรรษที่ 3 เป็นตำแหน่งที่มุขนายกเลือกมาจากพันธบริกร ให้ทำหน้าที่ช่วยเหลืองานด้านการบริหารมุขมณฑล การดูแลผู้ยากไร้ และปกครองดูแลพันธบริกรองค์อื่น ๆ จนราวคริสต์ศตวรรษที่ 4 - 8 ตำแหน่งอัครพันธบริกรจึงปรากฏอย่างชัดเจนในฐานะผู้ปกครองดูแลนักบวชในบังคับบัญชา ต่อมาอัครพันธบริกรถูกลดบทบาทลงเมื่อมีการแต่งตั้งตำแหน่งอื่นขึ้นมาทำหน้าที่แทน เช่น อุปมุขนายก
โรมันคาทอลิก
ในคริสตจักรโรมันคาทอลิก อัครพันธบริกรคือบาทหลวงซึ่งเป็นเจ้าหน้าที่ระดับสูงในมุขมณฑล ทำหน้าที่เป็นตัวแทนของมุขนายกในการปกครองเขตแพริชและโบสถ์ต่าง ๆ ปัจจุบันตำแหน่งนี้ถูกยกเลิกไปแล้ว และอำนาจหน้าที่ของอัครบริกรก็ถูกโอนย้ายไปให้อุปมุขนายก ผู้ช่วยมุขนายก วิคาร์ฟอเรน ดีน และอาร์ชพรีสต์แทน
ออร์ทอดอกซ์
ในศาสนาคริสต์ตะวันออก อัครพันธบริกรคือพันธบริกรระดับสูงในแต่ละมุขมณฑล สำหรับตำแหน่ง “อัครพันธบริกร” นี้ จะเป็นตำแหน่งที่ใช้เรียกพันธบริกรที่ถวายตัวเป็นนักพรต สำหรับพันธบริกรที่สมรสระดับสูงสุดจะเรียกว่า “ปฐมพันธบริกร”
อัครพันธบริกรมีหน้าที่ควบคุมดูแลการจัดพิธีกรรมต่าง ๆ ให้ดำเนินไปอย่างเรียบร้อย อัครพันธบริกรจึงมักติดตามมุขนายกไปปฏิบัติศาสนกิจตามที่ต่าง ๆ และอาจทำหน้าที่เป็นเลขานุการหรือผู้ช่วยของมุขนายกนั้นด้วย
ผ้าป่า
ประวัติ ผ้าป่า เรียกดังนี้เพราะถือคติโบราณ คือสมัยพุทธกาลผ้าหายาก ภิกษุต้องแสวงหาผ้าที่เขาทิ้งไว้ตามป่าช้าบ้าง ตามทางเดินในป่าบ้างมาทำจีวรนุ่งห่ม คนใจบุญสมัยนั้นจึงนำผ้าไปแขวนไว้ตามต้นไม้ข้างทางที่พระเดินผ่าน ทำนองว่าทิ้งแล้วพระไปพบเข้าจึงหยิบไปทำจีวร โดยถือว่าเป็นผ้าไม่มีเจ้าของ ผ้าชนิดนั้นเลยเรียกว่า "ผ้าป่า"
การจำลอง
การจำลอง หรือ ซีมิวเลชัน (simulation) เป็นการจำลองของสิ่งที่มีอยู่จริง เหตุการณ์ในอดีต หรือขั้นตอนเชิงวิทยาศาสตร์ เพื่อชี้ชัดลักษณะอย่างใดอย่างหนึ่งออกมาให้ชัดเจน บางครั้งจะมีการสร้างแบบจำลองอย่างง่ายขึ้น เพื่อให้จุดเด่นจุดใดจุดหนึ่งชี้ชัดออกมา
คอมพิวเตอร์ซีมิวเลชัน
คอมพิวเตอร์ซิมิวเลชันกลายมาเป็นหัวสำคัญส่วนหนึ่งของการสร้างแบบจำลองแนวคิด ในการสร้างแบบจำลองทั้งหลายด้าน ไม่ว่า ฟิสิกส์ เคมี ชีวะ มนุษยศาสตร์ เศรษฐศาสตร์ สังคมศาสตร์ และวิศวกรรมศาสตร์ เพื่อการเรียนรู้และการวิจัย
โดยก่อนหน้าที่คอมพิวเตอร์ได้รับการนิยม แบบจำลองส่วนใหญ่ถูกเขียนในรูปของแบบจำลองทางคณิตศาสตร์เพื่อหาคำตอบในเชิงคุณภาพ คอมพิวเตอร์ซีมิวเลชันได้ถูกนิยมนำมาใช้แทนทั้งหมด หรือนำมาใช้ส่วนหนึ่งส่วนใดในการแก้ปัญหาแบบจำลองต่างๆ ตัวอย่างแบบจำลองเหล่านั้นเช่น มอนตีคาร์โลซิมิวเลชัน หรือ แบบจำลองสโตแคสติก
คำว่า "คอมพิวเตอร์ซีมิวเลชัน" ยังคงถูกใช้กับวิดีโอเกมที่จำลองการเล่นจากเหตุการณ์จริง
กีฬาเซปักตะกร้อในเอเชียนเกมส์ 2018
กีฬาเซปักตะกร้อในเอเชียนเกมส์ 2018 จะจัดขึ้นที่ ราเนาสปอร์ตฮอลล์, ปาเล็มบัง ประเทศอินโดนีเซีย ระหว่างวันที่ 19 สิงหาคม ถึง 1 กันยายน ค.ศ. 2018
ประเทศที่เข้าร่วม
15 ประเทศจะเข้าร่วมแข่งขันในกีฬาเซปักตะกร้อในเอเชียนเกมส์ 2018
วลาดีคัฟคาซ
วลาดีคัฟคาซ (Vladikavkaz; Владикавка́з,, lit. "ruler of the Caucasus"; Дзæуджыхъæу, , lit. "Dzaug's settlement"),  เดิมชื่อ ออร์ดโซนิคิดเซ (Ordzhonikidze; Орджоники́дзе) และ ซาอุดซิเคา (Dzaudzhikau; Дзауджика́у) เป็นเมืองหลวงของสาธารณรัฐนอร์ทออสซีเชีย–อะลาเนีย ประเทศรัสเซีย ตั้งอยู่ทางตะวันออกเฉียงใต้ของสาธารณรัฐ บริเวณเชิงเขาคอเคซัส ริมแม่น้ำเทเร็ก มีประชากร:  วลาดีคัฟคาซเป็นหนึ่งในเมืองที่มีประชากรมากที่สุดในคอเคซัสเหนือ
เมืองนี้เป็นศูนย์กลางอุตสาหกรรมและการขนส่ง ผลิตภัณฑ์ที่สำคัญ ได้แก่ สังกะสีและตะกั่วแปรรูป เครื่องจักร เคมีภัณฑ์ เสื้อผ้าและผลิตภัณฑ์อาหาร
ประชากร
จากผลการสำรวจสำมะโนประชากร ค.ศ. 2010 ประชากรในเมืองวลาดีคัฟคาซอยู่ที่ 330,148 คน
ส่วนประกอบทางชาติพันธุ์ของประชากรในเมืองคือ:
อีเอฟแอลคัพ 2020 นัดชิงชนะเลิศ
การแข่งขัน ฟุตบอลลีกคัพ 2020 นัดชิงชนะเลิศ หรือ อีเอฟแอลคัพ 2020 นัดชิงชนะเลิศ เป็นการแข่งขันฟุตบอลที่จะมีขึ้นในวันที่ 1 มีนาคม ค.ศ. 2020 ที่ สนามกีฬาเวมบลีย์ ในกรุงลอนดอน, ประเทศอังกฤษ. ระหว่าง แอสตันวิลลา และ แมนเชสเตอร์ซิตี. ทีมชนะเลิศจะได้ผ่านเข้าสู่รอบคัดเลือกรอบสองของ ยูฟ่ายูโรปาลีก ฤดูกาล 2020–21 เป็นอย่างน้อย..
แอสตันวิลลา
แอสตันวิลลา, ในฐานะทีมจาก พรีเมียร์ลีก ไม่ได้มีส่วนร่วมในการแข่งขันฟุตบอลสโมสรยุโรป, เริ่มต้นในรอบสองโดยที่พวกเขาลงเล่นพบกับสโมสรจาก อีเอฟแอลลีกทู ครูว์อเล็กซานดรา ในการออกไปเยือน. ที่ เกรสตีโรด, แอสตันวิลลา ชนะ 6–1 กับสองประตูจาก คอนอร์ ฮูริเฮน เช่นเดียวกันกับหนึ่งประตูจาก เอซรี คอนซา, ไคนัน เดวิส, แฟรเดอริก กีล์แบร์ต และ แจ็ก กรีลิช. ในรอบสาม, พวกเขาลงเล่นคู่แข่งร่วมพรีเมียร์ลีก ไบรตันแอนด์โฮฟอัลเบียน ออกไปเยือนที่ สนามกีฬาฟัลเมอร์. วิลลา ชนะ 3–1 กับประตูที่มาจาก โฆตา, ฮูริเฮน และ กรีลิช. ในรอบต่อไป, พวกเขาถูกจับสลากพบกับทีมจากพรีเมียร์ลีก วุลเวอร์แฮมป์ตันวอนเดอเรอส์ ที่รังเหย้า. ที่ วิลลาพาร์ก, พวกเขาสามารถผ่านเข้าสู่รอบต่อไปด้วยชัยชนะ 2–1 จากการขอบคุณสู่ประตูที่มาจาก อันวาร์ เอล กาซี และ อะห์มัด อัลมุฮัมมะดี.
ในรอบก่อนรองชนะเลิศพวกเขาลงเล่นพบกับทีมจากพรีเมียร์ลีกและแชมป์สโมสรยุโรป ลิเวอร์พูล ที่ วิลลาพาร์ก. ลิเวอร์พูลลงเล่นโดยใช้ทีมชุดเยาวชนของพวกเขาเนื่องจากทีมชุดใหญ่กำลังแข่งขันใน ฟุตบอลชิงแชมป์สโมสรโลก 2019 ในประเทศกาตาร์, และวิลลา ชนะ 5–0 กับประตูที่มาจาก ฮูริเฮน, สองประตูจาก โฌนาท็อง ค็อดเฌีย, เวสลีย์ และการทำเข้าประตูตัวเองโดย มอร์แกน บอยส์. ในรอบรองชนะเลิศสองนัดพวกเขาลงเล่นพบกับทีมจากพรีเมียร์ลีก เลสเตอร์ซิตี. หลังจากผลเสมอ 1–1 ในเลกแรกที่ออกไปเยือนที่ คิงเพาเวอร์สเตเดียม, วิลลาทะลุเข้าสู่นัดชิงชนะเลิศหลังจากชนะ 2–1 ที่วิลลาพาร์กกับประตูที่มาจาก แมตต์ ทาร์เกตต์ และนาทีที่ 93 กับประตูชัยมาจาก เทรแซแก ทำให้รวมผลสองนัด ชนะไปได้ 3–2.
แมนเชสเตอร์ซิตี
ในรอบห้า, พวกเขาลงเล่นพบกับทีมจากลีกวัน ออกซฟอร์ดยูไนเต็ด ออกไปเยือนที่ สนามกีฬาแคสแซม. ซิตี ชนะ 3–1 กับสองประตูจากสเตอร์ลิงและหนึ่งประตูจาก ฌูเวา กังเซลู. ในรอบรองชนะเลิศสองเลก, พวกเขาถูกจับสลากพบกับทีมร่วมพรีเมียร์ลีกและคู่อริ แมนเชสเตอร์ดาร์บี แมนเชสเตอร์ยูไนเต็ด. ซิตีควานหาชัยชนะไปได้ก่อนด้วยสกอร์ 3–1 ในเลกแรกที่สนาม โอลด์แทรฟฟอร์ด, กับแต่ละประตูที่มาจาก บือร์นาร์ดู ซิลวา, ริยาฎ มะห์รัซ และการทำเข้าประตูตัวเองหนึ่งลูกโดย อังเดรอัส เปไรรา. แม้จะมีการพ่ายแพ้ 1–0 ที่รังเหย้าของพวกเขาในเลกที่สอง, พวกเขาสามารถทะลุเข้าสู่นัดชิงชนะเลิศกับสกอร์รวมผลสองนัด 3–2. ซิตีกำลังมองหาในการรักษาป้องกันแชมป์อีเอฟแอลคัพให้ได้เป็นปีที่สามติดต่อกัน.
โดเนพีซิล
ยา โดเนพีซิล (Donepezil) มีชื่อการค้าเป็นต้นว่า อะริเซ็ปต์ (Aricept) เป็นยารักษาโรคอัลไซเมอร์ โดยดูจะมีประโยชน์เล็กน้อยทางจิตใจและการดำเนินชีวิต แต่ไม่มีหลักฐานว่าเปลี่ยนการดำเนินของโรค ควรเลิกใช้ถ้าไม่ปรากฏประโยชน์ เป็นยากินทางปาก
ผลข้างเคียงสามัญรวมความคลื่นไส้ นอนไม่หลับ ความก้าวร้าว ท้องร่วง เหนื่อย และตะคริว ผลข้างเคียงรุนแรงอาจรวมหัวใจเต้นผิดจังหวะ ปัญหาถ่ายปัสสาวะ และการชัก ยามีฤทธิ์ยับยั้งเอนไซม์อะซีทิลโคลิเนสเทเรสแบบผันกลับได้ (reversible acetylcholinesterase inhibitor)
ยาได้รับอนุมัติให้ใช้ทางการแพทย์ในสหรัฐปี 1996 ปัจจุบันมีขายเป็นยาสามัญ ในสหราชอาณาจักร กระทรวงสาธารณสุขอังกฤษเสียค่าใช้จ่ายประมาณ 0.52 ปอนด์สเตอร์ลิง (ประมาณ 21 บาท) สำหรับยากินเดือนหนึ่ง ส่วนราคาขายส่งของยาประมาณเดียวกันในสหรัฐอยู่ที่ 1.38 ดอลลาร์สหรัฐ (ประมาณ 44 บาท) ในปี 2019 เป็นยาที่แพทย์จ่ายมากที่สุดเป็นอันดับ 98 ในสหรัฐ
โรคอัลไซเมอร์
ไม่มีหลักฐานว่าโดเนพีซิลหรือยาที่คล้ายกันอื่น ๆ สามารถเปลี่ยนการดำเนินของโรคอัลไซเมอร์ งานศึกษามีกลุ่มควบคุมระยะ 6-12 เดือน แสดงประโยชน์พอควรทางประชานและพฤติกรรม สถาบันไนซ์ (NICE) แห่งสหราชอาณาจักรแนะนำให้เป็นยาทางเลือกเพื่อรักษาโรคอัลไซเมอร์ที่เป็นอ่อน ๆ จนถึงปานกลาง แต่ควรติดตามคนไข้บ่อย ๆ แล้วเมื่อไม่ได้ประโยชน์อย่างสำคัญ ก็ควรเลิกยา ในปี 2006 องค์การอาหารและยาสหรัฐอนุมัติให้ใช้ยารักษาภาวะสมองเสื่อมตั้งแต่อ่อน ปานกลาง ไปจนถึงรุนแรงสำหรับคนไข้โรคอัลไซเมอร์
ผลไม่พึงประสงค์
ในการทดลองทางคลินิก อาการไม่พึงประสงค์จากยาที่ทำให้คนไข้เลิกกินยารวมความคลื่นไส้ ท้องร่วง และอาเจียน ผลข้างเคียงอื่น ๆ รวมการนอนไม่หลับ ตะคริว และไม่อยากอาหาร ผลข้างเคียงโดยมากพบในคนไข้ที่กินยาขนาด 23 มก. เทียบกับ 10 มก. ผลข้างเคียงจะดีขึ้นเมื่ออดทนใช้ยาต่อ
ข้อควรระวัง
ยาควรใช้อย่างระวังในคนไข้ที่มีโรคหัวใจ ปัญหาการนำไฟฟ้าของหัวใจ โรคปอดอุดกั้นเรื้อรัง โรคหืด หัวใจเต้นผิดจังหวะรุนแรง และกลุ่มอาการซิคไซนัส คนไข้แผลเปื่อยเพปติก (PUD) หรือผู้กำลังกินยายาแก้อักเสบชนิดไม่ใช่สเตอรอยด์ (NSAIDS) ควรระวังเพราะมีโอกาสเลือดออกในกระเพาะลำไส้สูงขึ้น หัวใจเต้นช้าและการเป็นลมก็พบด้วยในคนไข้ที่มีปัญหาหัวใจ อาการเหล่านี้มีโอกาสสูงกว่าเมื่อเริ่มรักษาหรือพึ่งเพิ่มขนาดยา แม้การชักจะมีน้อย แต่คนเสี่ยงชักก็ควรระวัง
ถ้ากินยาทุกวันแล้วพัก 7 วันหรือน้อยกว่านั้น เมื่อกลับกินยาใหม่ แนะนำให้กินขนาดเดิม แต่ถ้าพักเกิน 7 วัน แนะนำให้เริ่มที่ 5 มก./วัน
กลไกการทำงาน
ยาจะเชื่อมกับเอนไซม์โคลิเนสเทเรส (cholinesterase) โดยระงับฤทธิ์ของเอนไซม์อย่างผันกลับได้ เป็นการห้ามการแยกสลายด้วยน้ำ (hydrolysis) ของสารสื่อประสาทอะซีทิลโคลีน (acetylcholine) แล้วเพิ่มความเข้มข้นของอะซีทิลโคลีนที่ไซแนปส์ประสาทแบบโคลิเนอร์จิก (cholinergic คือมีอะซีทิลโคลีนเป็นสารสื่อประสาท)
กลไกการทำงานอย่างละเอียดของยาในคนไข้โรคอัลไซเมอร์ยังไม่ชัดเจน แน่นอนว่า โรคอัลไซเมอร์เกี่ยวกับความเสียหายอย่างสำคัญของระบบประสาทแบบโคลิเนอร์จิก ยอมรับกันโดยทั่วไปว่า อาการของโรคสัมพันธ์กับความบกพร่องของระบบโคลิเนอร์จิกเช่นนี้ โดยเฉพาะในเปลือกสมองและส่วนสมองอื่น ๆ มีข้อสังเกตว่า hippocampal formation มีบทบาทสำคัญในการควบคุมการใส่ใจ ความจำ และการเรียนรู้ ประสาทโคลิเนอร์จิกในระบบประสาทกลางที่เสียหายรุนแรงพบว่า มีสหสัมพันธ์กับความรุนแรงของความพิการทางประชาน